**Tips 1: Vedlegg i Apple Mail**

Har du noengang irritert deg over at bilder du sender med Apple mail legger seg inn i mailen og ikke som vedlegg? Nå de legger seg inn i mailen blir det vanskelig for Windows-brukere med f.eks Outlook, å lagre bildene på PC-en.

For å endre dette, kan du gjøre følgende: Åpne programmet “Terminal”. Det ligger i denne mappen: Programmer > Verktøy Kopier inn dette uttrykket:

*defaults write com.apple.mail DisableInlineAttachmentViewing -bool yes* Trykk enter

Skriv exit og lukk Terminal.

Når du nå bruker “legg til vedlegg”-funksjonen i Mail, vil bildet komme som et vedlegg og ikke om et bilde i selve mailen. Vær obs på at dersom du bruker “drag and drop” og drar bildet fra Finder inn i mailen, vil det i noen mailsystemer, slik som f.eks Gmail, fortsatt ligge som et bilde i mailen.

Dersom du vil tilbake til slik det var, å vise bilde inne i mailen, gjør du det samme én gang til, men skriver da “no” på slutten, slik:

*defaults write com.apple.mail DisableInlineAttachmentViewing -bool no*

Dersom du ønsker å styre dette fra mail til mail, og ikke gjøre endringen permanent, slik som vist over, kan du også høyreklikke på bildet (eller bruke Ctrl+klikk hvis du ikke har mus) og velge at du vil se bildet som et ikon.

Lykke til!